**Lais da Silva Souza** (født 13. desember 1988 i Ribeirão Preto i São Paulo) er en brasiliansk turner og freestylekjører. Hun har konkurrert internasjonalt i turn siden 2003, og deltok ved OL 2004 og 2008. Hun har spesialisert seg i hopp. I 2013 begynte hun å konkurrere i freestyle, og ble kvalifisert til Vinter-OL 2014, men skadet seg alvorlig i ryggen da hun sto på ski i USA 28. januar 2014, utenfor trening, og kan derfor ikke delta i OL i Sotsji.

Karriere som turner
-------------------

### 2003-04

Hennes første store internasjonale konkurranse var Panamerikanske leker 2003, der Brasil kom på 3.-plass i lagkonkurransen, bak hhv. USA og Canada. Individuelt kom hun på 4.-plass i hopp, med karakteren 9,287, kun 0,005 poeng bak bronsemedaljevinner Brenda Magana. Samme år deltok hun ved Verdensmesterskapet i turn 2003, der Brasil kom på 8.-plass i lagkonkurransen. Individuelt kom hun på 169.-plass i kvalifiseringen i mangekampen.

Etter resultatet i VM ble Brasil kvalifisert for OL 2004. Dette var hennes første OL, og hun endte her på 9.-plass i lagkonkurransen sammen med det brasilianske laget. Hun kom på delt 13.-plass i kvalifiseringen til apparatfinalen i hopp, og nådde med det ikke finalen. Dette var hennes beste individuelle resultat, hun kom for øvrig på 62.-plass i frittstående, 69.-plass i skranke og 18.-plass på bom, og hun endte på 34.-plass i den individuelle mangekampen.

### 2005

Souza fikk gull i hopp og sølv i frittstående ved Turnier der Meister 2005. Hun fikk sølv i hopp og bronse i frittstående, og endte på 5.-plass i bom ved France International i mai. Ved World Cup 2005 i Stuttgart vant hun hopp, og kom på 4.-plass i frittstående. Hun deltok også ved II Siegfried Fischer Trophy 2005, der hun kom på 2.-plass i hopp, bak Oksana Chusovitina, og hun kom på 5.-plass i frittstående. I oktober samme år deltok hun også ved Det panamerikanske mesterskapet i turn i Rio de Janeiro. I lagkonkurransen der kom Brasil på 2.-plass, bak USA. Individuelt kom hun på 3.-plass i mangekampen, med 36,439 poeng, og hun kom for øvrig på 3.-plass i hopp og 4.-plass i frittstående.

### 2006

I mai 2006 deltok hun ved 2006 World Stars - FIG World cup Cat A, der hun kom på 3.-plass i hopp og 2.-plass i frittstående. I frittstående kom hun på 8.-plass. I oktober 2006 deltok hun ved VM i turn i Århus i Danmark. Her kom Brasil på 7.-plass i finalen i lagkonkurransen. Hennes beste individuelle resultater var 4.-plass i hopp og 8.-plass i frittstående. I desember 2006 kom hun på 2.-plass i hopp ved World Cup i turn i São Paulo, med poengsummen 15,112, og 3.-plass i frittstående med poengsummen 14,925.

Ved det brasilianske mesterskapet kom hun på 12.-plass i mangekampen, og vant gull i skranke. Dette året ble hun også kåret til årets kvinnelige idrettsutøver i Brasil (Prêmio Brasil Olímpico). 

### 2007-08

Hun vant tre medaljer ved Panamerikanske leker 2007. I lagkonkurransen kom Brasil på 2.-plass bak USA, og hun fikk bronse i både hopp og skranke. Ved VM i turn 2007 kom Brasil på 5.-plass i lagkonkurransen. Ved Sommer-OL 2008 fikk Brasil sin beste lagplassering til da, med 8.-plass. Souzas beste individuelle plassering var 26.-plass i skranke. 

Ved det brasilianske mesterskapet 2007 fikk hun gull i lagkonkurransen med laget Associação Sanepar. Hun fikk også gull i skranke, med poengsummen 14,950. Hun nådde finalen i hopp ved World Stars 2008 i Moskva, der hun kom på 8.-plass med poengsummen 13,612.

### 2011-12

Etter tre års avbrekk på grunn av skade begynte hun å konkurrere igjen i 2011. Hun gjennomgikk flere kneoperasjoner, men gjenopptok treningen, og kvalifiserte seg til Sommer-OL 2012. Imidlertid skadet hun hånden bare noen uker før OL, og måtte trekke seg fra lekene. Ethiene Franco overtok plassen hennes i OL.

Karriere som freestyleutøver
----------------------------

Souza begynte med freestyle i 2013. Hun og Joselane Rodrigues dos Santos, som også har turnet på internasjonalt nivå, begynte treningen i juni sammen med USAs tidligere landslagstrener Ryan Snow. I desember deltok de begge ved Finland Europa Cup, der Souza kom på 9.-plass og dos Santos på 12.-plass, som gjorde at begge ble kvalifisert til å delta i World Cup. Senere i desember kom hun på 3.-plass to ganger i NorAm Cup i Utah Olympic Park. 

Hun deltok i tre World Cup-renn i januar 2014:

* 10. januar - 28.-plass og 40 World Cup-poeng i Deer Valley
* 14. januar - 23.-plass og 80 World Cup-poeng i Val St. Come
* 18. januar - 32.-plass i Lake Placid

Hun ble kvalifisert til Vinter-OL 2014, i freestyle. Den 28. januar skadet hun seg på ski, under trening i Park City i USA. Hun fikk brudd i ryggen, og hevelse i ryggmargen, som ga lammelse i armer og ben, og måtte også få pustehjelp. Legene omtalte skaden som mulig livstruende, og ga usikre diagnoser for videre rekonvalens.

Referanser
----------

1. ↑  Dagbladet.no - *Skulle delta i vinter-OL for første gang: Mandag brakk hun ryggen og ble lam*, besøkt 1. februar 2014.
2. ↑  GymMedia.com - *Pan American Games 2003: Final Day*, besøkt 1. februar 2014.
3. ↑  GymnasticsResults.com - *37th World Championships Artistic Gymnastics* Arkivert 20. juli 2013 hos Wayback Machine. besøkt 1. februar 2014.
4. ↑  Gymnasticsresults.com - *37th World Championships Artistic Gymnastics - Anaheim (USA) August 16-24, 2003 - Qualification Individual Women* Arkivert 20. juli 2013 hos Wayback Machine. besøkt 2. februar 2014.
5. ↑  GymnasticsResults.com - *Vault Qualification Women*
6. ↑  Sports-Reference.com - *Laís Souza* Arkivert 13. juli 2010 hos Wayback Machine. besøkt 1. februar 2014.
7. ↑  Gymnasticsresults.com - *29th Turnier der Meister 2005* Arkivert 21. juli 2013 hos Wayback Machine. besøkt 2. februar 2014.
8. ↑  Gymnasticsresults.com - *14th France International - Women Paris - Bercy (FRA) May 20 - 21, 2005* Arkivert 21. juli 2013 hos Wayback Machine. besøkt 2. februar 2014.
9. ↑  Gymnasticsresults.com - *Artistic Gymnastics World Cup Stuttgart (GER) 2005 October 21–23* Arkivert 21. juli 2013 hos Wayback Machine. besøkt 2. februar 2014.
10. ↑  Gymnasticsresults.com - *II Siegfried Fischer Trophy 2005 - Women* Arkivert 20. juli 2013 hos Wayback Machine. besøkt 2. februar 2014.
11. ↑  Gymnasticsresults.com - *Senior 2005 Pan American Championships Artistic Gymnastics Women* Arkivert 24. september 2015 hos Wayback Machine. besøkt 2. februar 2014.
12. ↑  Gymnasticsresults.com - *2006 World Stars - FIG World cup Cat A Artistic Gymnastics Women* Arkivert 21. juli 2013 hos Wayback Machine. besøkt 2. februar 2014.
13. ↑  GymnasticsResults.com - *The 13th World Cup Final Artistic Gymnastics Men* Arkivert 27. april 2014 hos Wayback Machine. besøkt 2. februar 2014.
14. ↑  Gymnasticsresults.com - *2006 Championships of Brazil Artistic Gymnastics* Arkivert 20. juli 2013 hos Wayback Machine. besøkt 2. februar 2014.
15. ↑  Gym-score-depot.ca - *2007 Pan Am Games - Women's Gymnastics Unofficial / TOG Day 3 - Apparatus Finals* Arkivert 22. februar 2012 hos Wayback Machine. besøkt 1. februar 2014.
16. ↑  Gymnasticsresults.com - *2007 Brazilian National Championships Curitiba, PR (BRA) 2007 May 25-27* Arkivert 28. september 2013 hos Wayback Machine. besøkt 2. februar 2014.
17. ↑  Gymnasticsresults.com - *World Stars 2008 Artistic Gymnastics World Cup* Arkivert 28. september 2013 hos Wayback Machine. besøkt 2. februar 2014.
18. ↑  The Couch Gymnast - *Brazil’s Lais Souza out with Injury* Arkivert 22. februar 2014 hos Wayback Machine. besøkt 2. februar 2014.
19. ↑  Powder Mag - *Bringing Skiing to the Land of Samba*, besøkt 2. februar 2014.
20. ↑  Sochi 2014 - *Lais SOUZA* (arkivert hos Wayback Machine), besøkt 2. februar 2014.
21. ↑  The Salt Lake Tribune - *Olympics: Paralyzed Brazilian skier remains critical* Arkivert 19. februar 2014 hos Wayback Machine. besøkt 2. februar 2014.

Eksterne lenker
---------------

* (en) Lais Souza – Olympedia Rediger på Wikidata

* (en) Lais Souza – FIG Rediger på Wikidata

* (en) Lais Souza – FIG Rediger på Wikidata

* (en) Lais Souza – FIS (freestyle) Rediger på Wikidata